Το **ΦΙΦΑ Βραβείο Πούσκας**  (*FIFA Puskás Award*) ή απλά «Βραβείο Πούσκας» είναι ένα βραβείο που δημιουργήθηκε στις 20 Οκτωβρίου 2009 από τη FIFA (γαλλικά: *Fédération Internationale de Football Association - FIFA*), για να απονεμηθεί στο άτομο που κρίθηκε ότι είχε το πιο αισθητικά σημαντικό ή το πιο όμορφο γκολ κατά τη διάρκεια του ημερολογιακού έτους.

Το βραβείο είναι προς τιμήν του Φέρεντς Πούσκας, του επιθετικού της Χόνβεντ Βουδαπέστης και της Ρεάλ Μαδρίτης στις δεκαετίες 1940–60 και σημαντικότερο μέλος της πολύ επιτυχημένης ουγγρικής Εθνικής ομάδας της ίδιας εποχής. amp Ένας από τους καλύτερους ποδοσφαιριστές όλων των εποχών, ήταν 8 φορές πρώτος σκόρερ πρωταθλήματος, ενώ πέτυχε και ρεκόρ κόσμου με 84 γκολ με το εθνόσημο διατηρώντας το για σχεδόν μισό αιώνα. Ο Πούσκας ήταν ένας από τους πιο παραγωγικούς σκόρερ όλων των εποχών με 802 τέρματα σε επίσημους αγώνες και 1.569 συμπεριλαμβανομένων και των φιλικών. Τιμήθηκε από την IFFHS το 1998 ως ο κορυφαίος σκόρερ πρώτης κατηγορίας πρωταθλημάτων του 20ού αιώνα έχοντας αναγνωριστεί τότε 512 γκολ σε 528 παιχνίδια πρωταθλήματος.
«Είναι σημαντικό να διατηρηθεί η μνήμη εκείνων των ποδοσφαιριστών που έχουν αφήσει το στίγμα τους στην ιστορία μας. Ο Φέρεντς Πούσκας δεν ήταν μόνο ένας παίκτης με τεράστιο ταλέντο που κέρδισε πολλές διακρίσεις, αλλά και ένας αξιοσημείωτος άνθρωπος. Ως εκ τούτου, η FIFA χαίρεται να αποτίσει φόρο τιμής αφιερώνοντας αυτό το βραβείο στη μνήμη του», δήλωσε ο πρόεδρος της FIFA Ζεπ Μπλάτερ στα εγκαίνια της ανάθεσης που έγιναν στη Βουδαπέστη.

Μέχρι το 2018 ο νικητής αποφασίζονταν με βάση την ψήφο των οπαδών στον επίσημο ιστότοπο της FIFA. Ωστόσο, μετά από διαμάχη στο βραβείο του 2018, η Ομοσπονδία άλλαξε τη διαδικασία. Τώρα, το βραβείο αποφασίζεται από ειδικούς που επιλέγονται από την Ομοσπονδία, οι οποίοι θα επιλέξουν τον νικητή βάσει των τριών κορυφαίων γκολ που ψηφίστηκαν από το κοινό. Το χρονικό πλαίσιο για το πρώτο βραβείο ήταν από τον Ιούλιο του 2008 έως τον Ιούλιο του 2009. Το ετήσιο βραβείο απονεμήθηκε για πρώτη φορά κατά τη διάρκεια της βράβευσης του Παγκόσμιου Παίκτη της Χρονιάς FIFA για το 2009 στις 21 Δεκεμβρίου στην Ελβετία, με τον Πορτογάλο παίκτη Κριστιάνο Ρονάλντο να είναι ο πρώτος νικητής.

Αναμνηστική πλάκα του Πούσκας στη Βουδαπέστη

Νικητές
-------

Οι νικητές ανά έτος είναι οι εξής:

* 2009 : Κριστιάνο Ρονάλντο (Πορτογαλία)
* 2010 : Χαμίτ Αλτιντόπ (Τουρκία)
* 2011 : Νεϊμάρ (Βραζιλία)
* 2012 : Μίροσλαβ Στοχ (Σλοβακία)
* 2013 : Ζλάταν Ιμπραχίμοβιτς (Σουηδία)
* 2014 : Χάμες Ροδρίγες (Κολομβία)
* 2015 : Γουέντελ Λίρα (Βραζιλία)
* 2016 : Φαΐζ Σουμπρί (Μαλαισία)
* 2017 : Ολιβιέ Ζιρού (Γαλλία)
* 2018 : Μοχάμεντ Σαλάχ (Αίγυπτος)
* 2019 : Ντάνιελ Ζόρι (Ουγγαρία)
* 2020 : Σον Χιουνγκ-Μιν (Νότια Κορέα)
* 2021 : Έρικ Λαμέλα (Αργεντινή)
* 2022 : Μάρτιν Ολέκσι (Πολωνία)

Παραπομπές
----------

1. ↑  «FIFA introduces new FIFA Puskás Award to honour the "goal of the year"» (στα Αγγλικά). Αρχειοθετήθηκε από το πρωτότυπο στις 9 Νοεμβρίου 2012. Ανακτήθηκε στις 28 Ιανουαρίου 2020.
2. ↑  «Ranking every winner of the FIFA Puskas Award since its inception» (στα Αγγλικά). Ανακτήθηκε στις 3 Μαΐου 2021.
3. ↑  «Little fat chap' a football giant» (στα Αγγλικά). Αρχειοθετήθηκε από το πρωτότυπο στις 7 Ιουλίου 2016. Ανακτήθηκε στις 7 Ιουλίου 2016.
4. ↑  «FourFourTwo's 100 Greatest Footballers EVER: No.9, Ferenc Puskas» (στα Αγγλικά). Ανακτήθηκε στις 3 Μαΐου 2021.
5. ↑  «RSSSF : Prolific Scorers Data» (στα Αγγλικά). Ανακτήθηκε στις 24 Ιουλίου 2021.
6. ↑  «TOP DIVISION GOAL SCORERS OF ALL TIME : FERENC PUSKAS LEADS THE RANKING» (στα Αγγλικά). Αρχειοθετήθηκε από το πρωτότυπο στις 1 Δεκεμβρίου 2017. Ανακτήθηκε στις 23 Απριλίου 2021.
7. ↑  «512 goles en 528 partidos». Αρχειοθετήθηκε από το πρωτότυπο στις 12 Ιουνίου 2020. Ανακτήθηκε στις 12 Ιουνίου 2020.
8. ↑  «FIFA PUSKÁS AWARD» (στα Αγγλικά). Ανακτήθηκε στις 3 Μαΐου 2021.
9. ↑  «Who is the FIFA Puskas Award named after? The Real Madrid & Hungary football legend» (στα Αγγλικά). Ανακτήθηκε στις 28 Ιουνίου 2021.
10. ↑  «FERENC PUSKAS». Ανακτήθηκε στις 30 Σεπτεμβρίου 2023.
11. ↑  «Puskas Awards 2009» (στα Αγγλικά). Ανακτήθηκε στις 4 Μαΐου 2021.
12. ↑  «FIFA : Ronaldo's 'incredible, fantastic' goal» (στα Αγγλικά). Αρχειοθετήθηκε από το πρωτότυπο στις 4 Μαΐου 2021. Ανακτήθηκε στις 3 Μαΐου 2021.
13. ↑  «FIFA : The Best: repasa todos los ganadores del Premio Puskas de la FIFA» (στα Ισπανικά). Αρχειοθετήθηκε από το πρωτότυπο στις 21 Μαΐου 2023. Ανακτήθηκε στις 21 Μαΐου 2023.
14. ↑  «FIFA : A decade of the very best Puskas goals» (στα Αγγλικά). Ανακτήθηκε στις 26 Ιουλίου 2021.
15. ↑  «Λέτε να δούμε γυναίκα νικήτρια για το βραβείο FIFA Puskas award». Αρχειοθετήθηκε από το πρωτότυπο στις 3 Μαΐου 2021. Ανακτήθηκε στις 3 Μαΐου 2021.
16. ↑  «Κέρδισε το βραβείο Puskas ο Heung-Min Son». Αρχειοθετήθηκε από το πρωτότυπο στις 3 Μαΐου 2021. Ανακτήθηκε στις 3 Μαΐου 2021.

Εξωτερικοί σύνδεσμοι
--------------------

* THE FIFA PUSKÁS AWARD - FIFA Official Αρχειοθετήθηκε 2020-12-17 στο Wayback Machine.